2.6.2022
SL
Uradni list Evropske unije
L 151/47
(14)
CAC je predložil posodobljene ukrepe, sprejete v zvezi z načrtom popravnih ukrepov, glede na pripombe, podane med ocenjevalnim obiskom Unije na kraju samem leta 2020.
Navedeni ukrepi so vključevali posodobitev postopkov načrtovanja in usposabljanja človeških virov ter postopkov in kontrolnih seznamov za izboljšanje dejavnosti varnostnega nadzora, vzpostavitev elektronske zbirke podatkov za podporo dejavnostim nadzora ter razvoj sistema poročanja o dogodkih v zvezi z varnostjo.
(15)
Poleg tega je Agencija v okviru prizadevanj Unije za pomoč CAC pri obravnavanju potreb po izboljšanju varnosti v letalstvu marca 2022 začela izvajati namenski tehnični projekt, namenjen krepitvi varnostnega nadzora CAC na področju letalskih operacij in plovnosti.
(16)
Na podlagi vseh razpoložljivih informacij se šteje, da je CAC znatno izboljšal svoje zmogljivosti varnostnega nadzora.
Priznava se tudi, da je CAC videti zavezan nadaljevanju prizadevanj za nadaljnji razvoj svojih nadzornih zmogljivosti in reševanje ugotovljenih varnostnih pomislekov.
Ne glede na ta pozitiven razvoj trenutno ni dovolj utemeljenih dokazov, da je CAC učinkovito obravnaval vse pomanjkljivosti, ki so bile ugotovljene med ocenjevalnim obiskom na kraju samem februarja 2020 in na podlagi katerih je bila sprejeta odločitev o uvedbi prepovedi opravljanja letov v skladu z Izvedbeno uredbo (EU) 2020/736.
Informacije o morebitnih izboljšavah je treba dodatno preveriti z dodatnimi tehničnimi sestanki, morda pa tudi s potrditvijo na kraju samem.
(17)
Komisija v skladu s skupnimi merili iz Priloge k Uredbi (ES) št.
2111/2005 meni, da glede letalskih prevoznikov iz Armenije za zdaj ni razlogov za spremembo seznama letalskih prevoznikov, za katere velja prepoved opravljanja letov v Uniji.
(18)
Države članice bi morale v skladu z Uredbo (EU) št.
965/2012 s prednostno razvrstitvijo preverjanj na ploščadi letalskih prevoznikov, certificiranih v Armeniji, še naprej preverjati, ali navedeni prevozniki dejansko izpolnjujejo zadevne mednarodne varnostne standarde.
Letalski prevozniki iz Iraka (19)
Decembra 2015 je bil letalski prevoznik Iraqi Airways z Izvedbeno uredbo Komisije (EU) 2015/2322 (7) vključen v Prilogo A k Uredbi (ES) št.
474/2006.
(20)
Iraški organ za civilno letalstvo (v nadaljnjem besedilu: ICAA) in prevoznik Iraqi Airways sta februarja 2022 Komisiji predložila informacije o ukrepih, sprejetih za izboljšanje njunih sistemov in zmogljivosti za nadzor in upravljanje varnosti.
Na podlagi prejetih informacij Komisija ugotavlja, da je bil dosežen nekolikšen napredek pri obravnavanju ugotovljenih varnostnih pomislekov.
Vendar so bile ugotovljene nekatere pomanjkljivosti, vključno s kakovostjo kontrolnih seznamov, ki jih inšpektorji ICAA uporabljajo za postopke certificiranja in nadzora, ter načrtom usposabljanja ICAA in njegovim izvajanjem.
Ocena rezultatov nadzora ICAA je pokazala več pomanjkljivosti, zlasti glede načina priprave ugotovitev nadzora in zagotavljanja nadaljnjega ukrepanja na njihovi podlagi.
Glede tega je bilo tudi ugotovljeno, da inšpektorji ICAA niso sprejeli ustreznih izvršilnih ukrepov, kadar je bilo to potrebno.
(21)
Ocena informacij, ki jih je predložil prevoznik Iraqi Airways, je pokazala, da je dosegel znaten napredek na različnih področjih.
Ugotovljeno je bilo, da je letalski prevoznik najel storitve zunanjega svetovalca za svojo presojo in pripravo načrta popravnih ukrepov, ki trenutno poteka.
(22)
Uveden je bil program za spremljanje podatkov o letih, da bi se dodatno izboljšala količina podatkov, ki jih je treba analizirati in uporabiti za oblikovanje ukrepov za izboljšanje varnosti.
Poleg tega je bil vzpostavljen notranji sistem poročanja, začeli so potekati varnostni sestanki na različnih strateških ravneh, nekateri priročniki organizacije pa so bili pregledani.
(23)
Ne glede na omenjeni napredek še vedno obstajajo številni izzivi, med drugim tudi to, da je treba namestiti več programskih aplikacij za vzdrževanje, letalske operacije in upravljanje dokumentacije.
Poleg tega mora letalski prevoznik izboljšati svoje funkcije in postopke glede obravnavanja ugotovitev nadzora ICAA.
Čeprav je prevoznik Iraqi Airways razvil sistem upravljanja kakovosti, se zdi, da ni zmožen sprejemati ustreznih naknadnih ukrepov na podlagi vseh ugotovitev, podanih v okviru tega sistema.
(7) Izvedbena uredba Komisije (EU) 2015/2322 z dne 10. decembra 2015 o spremembi Uredbe (ES) št.
474/2006 o vzpostavitvi seznama Skupnosti o letalskih prevoznikih, za katere velja prepoved opravljanja letov v Skupnosti (UL L 328, 12.12.2015, str. 67).